આજનું આપણું તરુણ સંતાન આવતીકાલે ભણીગણીને તૈયાર જશે અને લગ્ન કરીને કુટુંબજીવનમાં ઠરીઠામ થશે. એ મિત્રો બનાવશે અને પોતાના વ્યાવસાયિક સંબંધો પણ બાંધશે, એના કેટલાક સંબંધો ચિરંજીવી બનશે, તો કેટલાક ટૂંક સમયમાં તૂટી પણ જશે. એને કોઈની સાથે અણબનાવ, અબોલા અને ઘર્ષણ પણ થશે. તંગ બનેલા સંબંધને ટકાવી રાખવા માટે એને સંઘર્ષ કરવાનો વારો આવશે. એને સામાજિક અને વ્યાવસાયિક કારણોસર વાટાઘાટો કરવાની આવડત શીખવાની પણ જરૂર પેદા થશે. એનું કુટુંબ જ એના માટે આ બધું શીખવા માટેની પાઠશાળા છે. શાળા અને બાકીના સમાજની ભૂમિકા તેમાં ગૌણ રહે છે.